Zápisnica   č. 2/2008
napísaná zo  zasadnutia Obecného zastupiteľstva v Župkove 

dňa 29.  februára   2008

Prítomní:


Starosta obce  :
 Ing. Ján Tomáš

Poslanci OZ   :
1. Barbora Emil

2. Karnasová Ľubica




3. Mádela Ján




4. Repiský Jozef

5. Repiský Rudolf Ing.

6. Stredáková Ľudmila Ing.

7. Valenta Vladimír




Kontrolór obce  :
Melišová Lýdia

Pracovníci obce :
Valentová Anna, Repiská Ľubica

Hostia
      :
podľa prezenčnej listiny

Zasadnutie obecného zastupiteľstva  otvoril a viedol starosta obce Ing. Ján Tomáš. Konštatoval, že zasadnutie bolo zvolané v zmysle § 12 zák. č. 369/90 Zb. o obecnom  zriadení s určením miesta, času  a programu rokovania. Konštatoval, že OZ má 7 členov, z toho sú prítomní 7, a preto vyhlásil OZ za uznášania schopné.

 Pr o g r a m :

1.Otvorenie

2.Voľba návrhovej komisie, určenie zapisovateľa a overovateľov  zápisnice

3.Kontrola plnenia uznesení

4.ZŠ s MŠ – výchovno-vzdelávací proces za I. polrok 2007/2008 a rozvojové    programy na nasledujúce obdobie

5.VZN č. 2/2008 o poplatku za znečisťovanie ovzdušia malými zdrojmi znečisťovania

6. Správa o kontrolnej činnosti za rok 2007
7. Rozpočet obce na rok 2008 – rozpočtové opatrenia
8. Inventarizácia majetku obce k 31.12.2007
9. Rôzne

10.Interpelácie poslancov

11. Interpelácie občanov

12. Z á v e r 
Pripomienky k navrhovanému programu neboli žiadne, preto sa pristúpilo k rokovaniu

1. Otvorenie

Zasadnutie otvoril a viedol starosta obce Ing. Ján Tomáš

2. Voľba návrhovej komisie, určenie zapisovateľa a overovateľov  zápisnice. 


Do návrhovej komisie boli jednohlasne zvolení Ing. Stredáková Ľudmila, Barbora Emil a Ing. Repiský Rudolf. Za zapisovateľku bola určená Repiská Ľubica, za overovateľov zápisnice Mádela Ján a Karnasová Ľubica.

3. Kontrola plnenia uznesení


Referoval starosta obce. Informoval poslancov OZ o prijatých uzneseniach na poslednom zasadnutí v r. 2007 a uzneseniach prijatých na zasadnutí dňa 25. 1. 2008. Obecné zastupiteľstvo prijalo

u z n e s e n i e  č. 10/2008
Obecné zastupiteľstvo

A/ B e r i e   n a    v e d o m i e kontrolu plnenia uznesení č. 78/2007 - 86/2007a  č. 1/2008 - 9/2008 
B/ K o n š t a t u j e , že uznesenia zo zasadnutia konaného  30. 11.2007 č. 78/2007 -86/2007 a zo zasadnutia z 25. 1. 2008 č. 1/2008 - 9/2008 sa časovo plnia.
4. ZŠ s MŠ – výchovno-vzdelávací proces za I. polrok 2007/2008 a rozvojové programy na nasledujúce obdobie


Referovala riaditeľka ZŠ s MŠ Mgr. Tomášová Iveta. Informovala , že od 1.1.2008 sa zástupkyňou stala Mgr. Betková. Stav žiakov sa zvýšil na počet 190, od mája 2008 prijmú novú pedag. silu na výučbu anglického jazyka. V škole prebiehala v dňoch 25.2.2008 – 29.2.2008 inšpekcia, ktorá zhodnotila prácu školy dobre ako aj www.stránku školy, ktorá je pravidelne aktualizová a obnovovaná. Z dôvodu rozšírenia chrípky  a vysokého % chýbajúcich žiakov i učiteľov riaditeľka školy vyhlásila chrípkové prázdniny na 7 dní. Do prvého ročníka je zapísaných 16 detí. Záujmových útvarov je vedených 13, žiaci navštevujú i ZUŠ v Žarnovici. Talentované deti postupujú do okresných a regionálnych kôl. Obecné zastupiteľstvo prijalo

u z n e s e n i e  č. 11/2008:

Obecné zastupiteľstvo

A/ Schvaľuje správu ZŠ s MŠ o výchovno-vzdelávacej činnosti za I. polrok 2007/2008.

Ďalej referovala riaditeľka ZŠ s MŠ o rozvojových programoch a modernizácii školy. Vypracované sú projekty na rekonštrukciu budovy ZŠ, ŠJ, telocvične a vybudovanie prístrešku na prepojenie vstupu zo ZŠ do ŠJ a telocvične ako i bezbariérových vstup. Ďalším projektom bol svetelný projekt nasvietenia školy – hygiena prostredia , kvalita, vhodnosť svietenia na zrak. Podporný bodom k žiadosti je návrh zmluvy o dielo s fi. Clear Vision s.r.o. Banská Bystrica. Obecné zastupiteľstvo prijalo
u z n e s e n i e  č. 12/2008:
Obecné zastupiteľstvo

A/ S c h v a ľ u j e  
1. predloženie žiadosti o NFP v rámci opatrenia 1.1.ROP na realizáciu projektu „Moderná škola v obci Župkov prostredníctvom prestavby, modernizácie, vybavenia a zateplenia“, ktorý je realizovaný pre „Základnú školu s materskou školou“ v zriaďovateľskej pôsobnosti obce a ktorý je v súlade s PHSR obce

2. zabezpečenie realizácie projektu po schválení žiadosti o NFP
3. schvaľuje financovanie projektu vo výške 5% z celkových oprávnených výdavkov na projekt t.j. vo výške: 963 216,41 Sk
4. schvaľuje Zmluvu o dielo s firmou Clear  Vision, s.r.o. Banská Bystrica na zhotovenie projektovej žiadosti o NFP v rámci opatrenia 1.1 ROP na realizáciu projektu „Moderná škola v obci Župkov prostredníctvom prestavby, modernizácie, vybavenia a zateplenia“

B/ D o p o r u č u j e  starostovi obce uvedenú zmluvu o dielo podpísať 











Termín:  7.3.2008

Pokračoval starosta obce. Vzhľadom k tomu, že od 1.1.2008 došlo k zmene právnej subjektivity ZŠ, navrhol odvolať doterajších členov Rady školy : Ing. Tomáš Ján, Karnasová Ľubica, Ing. Repiský Rudolf.

Navrhol nové zloženie členov Rady školy:
2 zástupcovia pedagogických pracovníkov ZŠ, 1 zástupca pedagog. pracovníka MŠ, 3 zástupcovia rodičov ZŠ, 1 zástupca rodičov MŠ, 1 zástupca správnych zamestnancov, 1 poslanec OZ, 1 zástupca obce, 1 zástupca obce za FO a PO podieľajúcich sa na výchove a vzdelávaní. Menovite:  Karnasová Ľubica a Ján Mádela – zástupcovia za obec, Ing. Repiský Rudolf – zástupca za FO a PO podieľajúcich sa na výchove a vzdelávaní. Obecné zastupiteľstvo prijalo
u z n e s e n i e  č. 13/2008:

Obecné zastupiteľstvo

A/ O d v o l á v a členov Rady školy pri ZŠ Ing. Jána Tomáša, Jána Mádelu a Ľubicu Karnasovú zastupujúcich obec  Župkov.
B/ O d v o l á v a člena Rady školy pri ZŠ Ing. Rudolfa Repiského za zastupujúceho

fyzické a právnické osoby podieľajúce sa na výchove a vzdelávaní.

C/ S c h v a ľ u j e za členov Rady školy ZŠ s MŠ na nové funkčné obdobie    Ľubicu Karnasovú a Jána Mádelu za obec Župkov

D/ S c h v a ľ u j e za člena Rady školy ZŠ s MŠ na nové funkčné obdobie Ing.Rudolfa Repiského, ako zástupcu fyzických a právnických osôb podieľajúcich sa na výchove a vzdelávaní.

5. VZN č. 2/2008 o poplatku za znečisťovanie ovzdušia malými zdrojmi znečisťovania


Starosta obce prečítal návrh VZN o o poplatku za znečisťovanie ovzdušia malými zdrojmi znečisťovania na rok 2008. Obecné zastupiteľstvo prijalo
u z n e s e n i e  č. 14/2008:

Obecné zastupiteľstvo

A/ B e r i e   n a    v e d o m i e VZN č.2/2008 o poplatkoch za znečisťovanie ovzdušia malými zdrojmi znečisťovania.

B/ S c h v a ľ u j e VZN č.2/2008 o poplatkoch za znečisťovanie ovzdušia malými zdrojmi znečisťovania.

6. Správa o kontrolnej činnosti za rok 2007


K bodu referovala kontrolórka obce Lýdia Melišová. Informovala o kontrolách, ktoré vykonala v II. polroku 2007 bez uloženia opatrení a o pláne kontrol na január a február 2008. Obecné zastupiteľstvo prijalo
u z n e s e n i e  č. 15/2008:

Obecné zastupiteľstvo

a/ Be r i e   n a   v e d o m i e 
1. správu o kontrolnej činnosti za rok 2007

2. správu o kontrolnej činnosti za január a február 2008 v zmysle plánu kontrol.

7. Rozpočet obce na rok 2008 – rozpočtové opatrenia


Pracovníčka OcU p. Valentová oboznámila poslancov s rozpočtovými opatreniami č. 1-15 na rok 2008, ktorými sa zvyšuje rozpočet obce o 352 tis. Sk. A zmenu rozpisu záväzných ukazovateľov rozpočtu obce na r. 2008.

Obecné zastupiteľstvo prijalo
u z n e s e n i e  č. 16/2008:

Obecné zastupiteľstvo

A/ Sc h v a ľ u j e  rozpočtové opatrenia č. 1 – 15 na rok 2008                                        


  

B/ Sc h v a ľ u j e zmenu č. 1 rozpisu záväzných ukazovateľov rozpočtu obce Župkov na rok 2008 a to:

Príjmy celkom        13 874 tis. Sk z toho obec  5 693 Sk, ZŠ s MŠ  8 181 tis. Sk
Výdavky celkom    13 874 tis. Sk z toho obec  4 693 Sk, ZŠ s MŠ  9 181 tis. Sk

8. Inventarizácia majetku obce k 31.12.2007


Informovala členka UIK p.  Valentová. Pripomienky k zápisnici UIK vyjadrila kontrolórka obce – žiadala zmeniť výrazy v zápisnici , doplniť dátumy, podpisy DIK. Obecné zastupiteľstvo prijalo
u z n e s e n i e  č. 17/2008:

Obecné zastupiteľstvo
A/ D o p o r u č u j e  odročiť prerokovanie bodu Inventarizácia majetku obce k 31.12.2007 na zasadnutie OZ dňa 11.4.2008
B/ U k l a d á     UIK prepracovať zápisnicu UIK z inventarizácie majetku obce k 31.12.2007








Termín: 11.4.2008
9. R ô z n e

9.1. Žiadosť F. Matejova č. 93

 František Matejov ml., bytom Župkov 93 požiadal o odpredaj pozemkovej nehnuteľnosti C-KN p.č. 368/2 vedenej ako zastavaná plocha na stavbu rodinného domu. Obecné zastupiteľstvo prijalo
u z n e s e n i e  č. 18/2008:
Obecné zastupiteľstvo
A/ B e r i e   n a v e d o m i e  žiadosť Františka Matejova, bytom Župkov č. 93 o odpredaj pozemkovej nehnuteľnosti C-KN č. 368/2 o výmere 484 m2

B/ Sc h v a ľ u j e  
1. odpredaj nehnuteľnosti – pozemku v kú Župkov parcela registra CKN č. 368/2 o výmere 484 m2, druh pozemku zastavaná plocha pre Františka Matejova ml., Župkov 93 za účelom výstavby RD

2. schvaľuje predajnú cenu za m2 vo výške 20 Sk /m2
3. náklady na prevod nehnuteľnosti hradí kupujúci

9.2. Dodatok k pracovnému poriadku obce Župkov

Nakoľko od 1.1.2008 sa zmenila právna subjektivita ZŠ – vznikla ZŠ s MŠ,
súčasťou ktorej je ŠJ i ŠKD je potrebné vykonať zmeny v pracovnom poriadku obce. Obecné zastupiteľstvo prijalo
u z n e s e n i e  č. 19/2008:

Obecné zastupiteľstvo
A/ Sc h v a ľ u j e  dodatok č. 1 k Pracovnému poriadku Obecného úradu Župkov

9.3. Žiadosť o poskytnutie dotácie pre TJ Župkov


K bodu referoval predseda športovej komisie Ing. Repiský. Oboznámil poslancov so správou o hospodárení a predložil vyučtovanie dotácie, sponzorského príspevku. K bodu vyjadrila pripomienky hlavná kontrolórka / treba dopracovať zásady a smernice/. Predniesol návrh na dotáciu od obce vo výške 50 tis. Sk za rok. Obecné zastupiteľstvo prijalo

u z n e s e n i e  č. 20/2008:

Obecné zastupiteľstvo 
A/ Berie na vedomie Správu o hospodárení a vyúčtovanie dotácie pre TJ Partizán Župkov pridelenú v zmysle VZN č.2/2007 o podmienkach poskytnutia dotácií z rozpočtu obce.

b/ schvaľuje poskytnutie dotácie pre TJ Partizán Župkov na I. polrok 2008 vo výške 50 000 Sk v zmysle VZN č. 2/2007 o podmienkach poskytovania dotácií z rozpočtu obce

9.4. Úhrady faktúr nad hodnotu 30 tis. Sk

Informoval starosta obce. Poslanci obdržali v písomnom materiáli zoznam

a predmet faktúr, ktorých hodnota bola nad 30 tis. Sk a o úhrade ktorých rozhodol starosta obce bez predchádzajúceho prejednania na OZ. Obecné zastupiteľstvo prijalo
u z n e s e n i e  č. 21/2008:

Obecné zastupiteľstvo
A/ B e r i e   n a    v e d o m i e informáciu starostu obce o úhradách faktúr nad hodnotu 30 000 Sk v zmysle smernice o nakladaní s finančnými prostriedkami obce.

9.5. Zmena termínu zasadnutia OZ


Referoval starosta obce. Pôvodný termín zasadnutia OZ 14.4.2008 sa mení na deň 11. 4. 2008
9.6.Upozornenie na ničenie životného prostredia


Referoval starosta obce Ing. Tomáš. Oboznámil prítomných o liste p. Daniela Mačuhu, bytom Župkov 66, v ktorom upozorňuje na nezákonný výrub stromov. Starosta informoval, že tento problém šetrí už PZ SR. P. Mačuha v liste navrhuje, aby sa obec stala členom Lesoochranárskeho združenia VLK. Starosta posunul túto žiadosť na prešetrenie KOVP. Obecné zastupiteľstvo prijalo

 u z n e s e n i e  č. 22/2008:
Obecné zastupiteľstvo
A/ B e r i e   n a    v e d o m i e list pána Daniela Mačuhu, Župkov 66

B/ U k l a d á   komisii Verejného poriadku preveriť opodstatnenosť  upozornenia na ničenie životného prostredia.

C/ N e o d p o r ú č a , aby sa obec stala členom Lesoochranárskeho zoskupenia VLK
10. Interpelácia poslancov

 Emil Barbora – ako predseda sociálnej komisie  nevypracoval plán práce na rok 2008, ale bude zasadať a riešiť problémy podľa potreby. Najbližšie sa javí problém s občanom A. Podskalkom č. 140. Jeho zdravotný stav nie je dobrý, nemá príbuzných a je zbavený svojprávnosti. Ďalej sa informoval, akou činnosťou sa zaoberá firma, ktorá sídli v bývalej hasičskej zbrojnici, kde sa nachádza inventár atď.

Odpovedal starosta – firma GARAGE sa zaoberá tuningovou úpravou mot. vozidiel. Vzhľadom na nečinnosť hasičského zboru sa prenájom priestorov zdal byť efektívnejší. Obec uvažuje aj s ponukou do nájmu priestorov bývalej pošty, MŠ.

Lýdia Melišová – upozorniť fi Pilana Ton, že  pri hlavnej ceste je zvalený kus ich plota v rigole

Ľubica Karnasová – navrhla, aby v priestoroch posilňovne bola urobená nástenka, na ktorej by bola informácia o sponzorovi  posilňovne p. Búcim z Dolnej Ždane. Ďalej pripomenula, aby sa na neho nezabudlo v prípade organizovania plesu, zábavy a bol pozvaný na takúto spoločenskú akciu. Informovala sa kedy bude funkčný nový internet.
Ing. Ľudmila Stredáková -  ako predsedkyňa KOVP – prejednávali žiadosť p. Repiskej Anny č. 209 ohľadne jej sťažnosti na spolunažívanie so synom. Komisia nie je plne kompetentná riešiť uvedený problém, navrhla a odporučila p. Repiskú, aby na danú situáciu upozornila PZ SR a navštívila ombudsmana.

Ing. Ján Tomáš – oboznámil poslancov, že 29.3.2008 sa bude konať stretnutie občanov so starostom a poslancami OZ. Ďalej 3. mája sa v Hornom Župkove bude konať stavanie mája spolu s otvorením náučného chodníka Tetradymit v spolupráci s Jednotou dôchodcov Župkov, na akciu pozýva všetkých prítomných.

11. Interpelácia občanov
      ––––-
12. Z á v e r 

Nakoľko viac bodov programu nebolo, starosta obce zasadnutie obecného zastupiteľstva ukončil.

Zápisnica po prečítaní schválená a podpísaná










Ing. Ján Tomáš










Starosta obce

Overovatelia zápisnice

              Ján Mádela
                .........................

                                       Ľubica Karnasová             .........................

